钦定古今图书集成/明伦汇编/闺媛典/第191卷 > 张维妻杨氏
## 钦定古今图书集成/明伦汇编/闺媛典/第191卷 > 张维妻杨氏

按《荆州府志》：“杨氏，松滋诸生张维妻。维年二十没，氏
年十八，两子在抱，痛哭欲死。翁姑慰之曰：‘汝死是弃
吾孙也。吾二人老，何忍使汝夫无后？因收泪强起，侍
翁姑，携两孺子嬉戏于前，中夜饮泣，咽不成声。未浃
岁，姑得痼病，氏扶抱进汤饵，凡二十年如一日，二子
八孙皆列青衿。氏年七十，犹甘贫苦织纴弗倦’。”